જોકે, કોઈ વ્યક્તિ સાથે જીવન શરૂ કરવાની વાત આવે કે જિંદગીમાં કોઈ નવી વ્યક્તિ હોય ત્યારે ગમા-અણગમાની ચર્ચા અને વાતો થતી રહે છે. જાણે અજાણે સાથે જીવતી વ્યક્તિની ટેવો-કુટેવો આપણા જીવન સાથે વણાઈ જતી હોય છે. કોઈ વખત સાથે જીવતી વ્યક્તિને દુઃખ ન થાય અથવા તો માથાકૂટ કે ઘર્ષણ ટાળવા માટે અમુક આદતો અને સ્વભાવ બદલાઈ જતાં હોય છે જે ઘણાખરા અંશે એટલું સહજ હોય છે કે, તમને પોતાને અંદાજ નથી આવતો હોતો કે તમે ક્યારે બદલાઈ ગયા.